Abdaalid - Vikipeedia, vaba entsüklopeedia

# Abdaalid

### Allikas: Vikipeedia

Abdaalid 'asendajad' (araabia keeles abdāl, ainsus badīl) on islami folklooris 70 (või 7) salapärast olendit, kelle ülesandeks on hoolitseda selle eest, et elu ja maailm alles püsiks.

Ainult Allah teab, kes nad on ja mis on nende salanimed. Kui üks abdaalidest sureb, määrab Allah salaja uue.

Sufismi järgi on abdaalid 40 pühakut. Teise versiooni järgi on nad vaimud, kellel on ingellik loomus. Teised inglid ei tea, kes nad on.

Abdaalideks nimetatakse ka mitmeid muslimite (eriti Iraani dervišite) rühmi.

Laulude, tantsude ja muusika ning psühhedeelsete uimastitega viisid derviš-abdaalid end ekstaatilistesse seisunditesse. Enamasti liikusid nad ringi gruppidena. Nad olid peaaegu täielikult raseeritud (juuksed, habe ja kulmud) ja riietusid nahkadesse. Eriti austatud olid nad 14. ja 15. sajandil Väike-Aasias.

Välja otsitud andmebaasist "http://et.wikipedia.org../../../a/b/d/Abdaalid.html"

Kategooriad: Islam

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Português
- Türkçe